Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 2010. évi CXI. törvény
Paragraph Index: 932

5. megjegyzés: 5.1. Ha a lista egy adott termékével kapcsolatban erre a megjegyzésre hivatkoznak, a 3. oszlopban meghatározott feltételek nem alkalmazandók e termék elõállítása során felhasznált textil alapanyagokra, amelyek együttesen a felhasznált textil alapanyagok teljes tömegének legfeljebb 10 százalékát teszik ki (lásd még az 5.3. és 5.4. megjegyzést is). 5.2. Az 5.1. megjegyzésben említett tûréshatárt azonban csak a kevert, két vagy több textil alapanyagból készült termékekre lehet alkalmazni. A textil alapanyagok a következõk: – selyem, – gyapjú, – durva állati szõr, – finom állati szõr, – lószõr, – pamut, – papír elõállítására szolgáló anyagok és papír, – len, – valódi kender, – juta és más textilrost szál, – szizál és az Agave nemhez tartozó más növények rostjai, – kókuszdiórost, abaka (manilakender), rami és más növényi eredetû rost, – szintetikus végtelen szál, – mesterséges végtelen szál, – áramvezetõ végtelen szál, – szintetikus vágott mûszál polipropilénbõl, – szintetikus vágott mûszál poliészterbõl, – szintetikus vágott mûszál poliamidból, – szintetikus vágott mûszál poliakrilnitrilbõl, – szintetikus vágott mûszál poliimidbõl, – szintetikus vágott mûszál politetrafluor-etilénbõl, – szintetikus vágott mûszál polifenilén-szulfidbõl, – szintetikus vágott szál polivinil-kloridból, – egyéb szintetikus vágott mûszál, – mesterséges vágott mûszál viszkózból, – egyéb mesterséges vágott mûszál, – rugalmas poliéter szegmensekkel szegmentált poliuretán fonal, paszományozott is, – rugalmas poliészter szegmensekkel szegmentált poliuretán fonal, paszományozott is, – az 5605 vámtarifaszám alá tartozó termékek (fémezett fonal), amelyek egy legfeljebb 5 mm széles, alumíniumfólia-magból vagy mûanyagfilm-magból – alumíniumporral bevonva is – álló, két mûanyagfilm-réteg között átlátszó vagy színezett ragasztóval összeillesztett szalagot tartalmaznak, – az 5605 vámtarifaszám alá tartozó más termékek. Példa: Egy, az 5205 vámtarifaszám alá tartozó fonal, amelyet az 5203 vámtarifaszám alá tartozó pamutszálból és az 5506 vámtarifaszám alá tartozó szintetikus vágott mûszálból készítenek, kevert fonal. Ezért a nem származó szintetikus vágott mûszálak, amelyek nem felelnek meg a származási szabályoknak (amelyek a vegyi anyagból vagy textilpépbõl történõ elõállítást írják elõ), felhasználhatók, feltéve hogy össztömegük nem haladja meg a fonal tömegének 10%-át. Példa: Egy, az 5112 vámtarifaszám alá tartozó gyapjúszövet, amelyet az 5107 vámtarifaszám alá tartozó gyapjúfonalból és az 5509 vámtarifaszám alá tartozó szintetikus vágott mûszálból készítenek, kevert szövet. Következésképpen a származási szabályokat (amelyek a vegyi anyagokból vagy textilpépbõl történõ elõállítást írják elõ) nem kielégítõ szintetikus fonal, vagy a származási szabályokat (amelyek elõírják a nem kártolt vagy nem fésült vagy fonásra más módon nem elõkészített természetes szálakból történõ elõállítást) nem kielégítõ gyapjú fonal, vagy a kettõ keveréke akkor használható fel, ha e fonalak össztömege nem haladja meg a szövet tömegének 10%-át. Példa: Az 5205 vámtarifaszám alá tartozó pamutfonalból és az 5210 vámtarifaszám alá tartozó pamutszövetbõl készített, az 5802 vámtarifaszám alá tartozó tûzött szövet csak akkor kevert termék, ha a pamutszövet maga két különbözõ vámtarifaszám alá tartozó fonalból készült kevert szövet, vagy ha a felhasznált pamutfonalak önmagukban keverékek. Példa: Ha a szóban forgó tûzött szövetet az 5205 vámtarifaszám alá tartozó pamutfonalból és az 5407 vámtarifaszám alá tartozó szintetikus szövetbõl készült, a felhasznált két fonal nyilván valóan két különbözõ textil alapanyag, így a tûzött szövet ennek megfelelõen kevert termék. 5.3. A „rugalmas poliéter szegmensekkel szegmentált poliuretán fonal, paszományozott is” megnevezésû fonalat tartalmazó termék esetében ez a tûréshatár e fonal tekintetében 20%. 5.4. A „legfeljebb 5 mm széles, alumíniumfólia-magból vagy mûanyagfilm-magból – alumíniumporral bevonva is – álló, két mûanyagfilm-réteg között átlátszó vagy színezett ragasztóval összeillesztett szalagot tartalmazó szalag”-ot tartalmazó termékek tekintetében ez a tûréshatár 30 százalék.

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes